Wolfe gjorde en omfattende rekognosering og bekreftet at det franske forsvaret av Rochefort var svakt. Franskmennene var ikke forberedt på et angrep i det hele tatt og hadde blitt fullstendig overrasket da britene gikk i land. Wolfe ønsket et raskt angrep mot Fort Fouras i Rochefort, samt et skinnangrep mot den nærliggende La Rochelle for å forvirre franskmennene om sine intensjoner. Mordaunt var einig, men trakk seg da han oppdaget at vannet rundt var for grunt til at skipet til Hawke kunne komme nær nok til å bombardere fortet.